Rozsudok Všeobecného súdu (tretia komora) zo 14. marca 2017 –IR/EUIPO – Pirelli Tyre (popchrono)
(vec T‑132/15)
„Ochranná známka Európskej únie – Konanie vo veci zrušenia – Slovná ochranná známka Európskej únie popchrono – Neexistencia riadneho používania skoršej ochrannej známky – Článok 51 ods. 1 písm. a) nariadenia (ES) č. 207/2009“
1.      Súdne konanie – Návrh na začatie konania – Formálne náležitosti – Určenie predmetu konania – Zhrnutie dôvodov, na ktorých je návrh založený
[Štatút Súdneho dvora, článok 21 prvý odsek; Rokovací poriadok Všeobecného súdu (1991), článok 44 ods. 1 písm. c), článok 130 ods. 1 a článok 132 ods. 1]
(pozri body 15 – 17)
2.      Ochranná známka Európskej únie – Opravné prostriedky – Žaloba pred súdom Únie – Právomoc Všeobecného súdu – Preskúmanie skutočností s prihliadnutím na dôkazy po prvýkrát predložené pred Všeobecný súdom – Vylúčenie
(Rokovací poriadok Všeobecného súdu, článok 188; nariadenie Rady č. 207/2009, článok 65)
(pozri body 31, 40)
3.      Ochranná známka Európskej únie – Vzdanie sa, zrušenie a neplatnosť – Preskúmanie prihlášky – Dôkaz o používaní skoršej ochrannej známky – Riadne používanie – Pojem – Kritériá posúdenia – Požiadavka konkrétnych a objektívnych dôkazných prostriedkov
[nariadenie Rady č. 207/2009, článok 15 ods. 1 a článok 51 ods. 1 písm. a)]
(pozri body 75 – 78)
Predmet
Žaloba podaná proti rozhodnutiu piateho odvolacieho senátu EUIPO z 13. februára 2015 (vec R 217/2014‑5) týkajúcemu sa konania vo veci zrušenia medzi spoločnosťou Pirelli Tyre a pánom IR
Výrok
1.
Žaloba sa zamieta.
2.
Pán IR je povinný nahradiť trovy konania.